pavadīšanai. Vienādi laba pakalpojumu pieejamība visiem iedzīvotājiem neatkarīgi no viņu dzīves vietas partnerības teritorijā katrā ciemā. Tiek atbalstīti investīciju projekti, kuros tiek stimulētas sociālās aktivitātes, uzlabota infrastruktūra. VRG “Partnerība „Daugavkrasts”” vietējās teritorijas attīstības virzieni iedalāmi divos lielos blokos, kas balstīti uz iepriekšējā plānošanas perioda (2007.-2013.gads) teritorijas attīstības stratēģijas ietvaros veiktajām darbībām un rezultātiem un viedokļu apkopojumiem pēc dažādu iedzīvotāju grupu sanāksmēm, kas notika 2014.-2015.gadā.

### 1.mērķis - VRG “Partnerība „Daugavkrasts”” teritorijas ekonomiskā attīstība.

Šī virziena ietvaros, ir izvirzītas divas galvenās prioritātes:

- - Uzņēmējdarbības attīstība, sekmējot vietējo attīstību lauku apvidos.
- - Infrastruktūras uzlabošana un attīstība.

Uzņēmējdarbības attīstība un infrastruktūras uzlabošana un attīstība tiek plānota Rīcības 1. Sīko, mazo un vidējo uzņēmumu izveidošana un attīstība, tirdzniecības vietu izveidošana ietvaros: Rīcība 1. Sīko, mazo un vidējo uzņēmumu izveidošana un attīstība, tirdzniecības vietu izveidošana. Rīcības ietvaros tiks atbalstīti pasākumi saistībā ar jaunu pakalpojumu sniedzēju un ražošanas uzņēmumu (t.sk. uzņēmumu) veidošanos un esošo uzņēmumu attīstību dažādās tautsaimniecības nozarēs, veicinot iedzīvotāju nodarbinātību caur jaunu darbavietu rašanos, stimulējot iedzīvotājus uzsākt uzņēmējdarbību, piedalīties projektu sagatavošanā un realizēšanā. Rīcības ietvaros tiks atbalstīti pasākumi saistībā ar pakalpojumu sniegšanas vietu un ražošanas objektu pieejamības uzlabošanu. Rīcība paredzēta iekārtu, tehnikas, aprīkojuma, informācijas tehnoloģiju un programmu nodrošinājuma iegādei un uzstādīšanai un infrastruktūras izveidei. Šajā attīstības virzienā tiks atbalstīti pasākumi saistībā ar jaunu pakalpojumu sniedzēju (t.sk. uzņēmumu) veidošanos un esošo attīstību, veicinot iedzīvotāju nodarbinātību, tādā veidā nodrošinot nabadzības mazināšanu un ekonomisko attīstību, ka arī sociālo iekļautību. Turpmākā ekonomiskā attīstība ir jāsaista ar uzņēmēju atbalstīšanu, pastāvošo uzņēmumu attīstību, vienlaicīgi veicinot jaunas uzņēmējdarbības formas un piesaistot kvalificētu darbaspēku, kas nostiprinātu VRG “Partnerība „Daugavkrasts”” teritorijas saimniecisko patstāvību un sekmētu iedzīvotāju labklājību. VRG “Partnerība „Daugavkrasts”” teritorijā ir lielas esošo darījumu un ražošanas objektu teritorijas, kurās ir bāzēti vairāki loģistikas un ražošanas uzņēmumi. Ražojošo uzņēmumu attīstības pamatā ir to eksportspēja. Otrs svarīgs faktors ir inovāciju, sadarbības un zināšanu bāzes izveides sekmēšana VRG “Partnerība „Daugavkrasts”” teritorijā. Rīcības 1. Sīko, mazo un vidējo uzņēmumu izveidošana un attīstība, tirdzniecības vietu izveidošana ietvaros paredzēta arī Vides radīšana vai labiekārtošana, kurā tiek realizēta vietējā produkcija (tirdzniecības vietas). Rīcība paredzēta arī vietējās produkcijas tirdzniecības vietas ierīkošanai, kas var tikt ierīkota arī ārpus Ķekavas novada teritorijas. Šajā aktivitātē iespējama arī internetveikala izveide. Tikšanās laikā ar uzņēmējiem tika izteikts pārliecinošs viedoklis atbalstīt jaunu pakalpojumu izveidi un attīstību Partnerības teritorijā, kā arī esošo pakalpojumu pieejamības un kvalitātes uzlabošanu, veicinot iedzīvotāju ekonomisko aktivitāti, kas arī tiks ietverts šajā rīcības virzienā.

### 2.mērķis - VRG “Partnerība „Daugavkrasts”” teritorijas iedzīvotāju labklājības paaugstināšana un dabas un kultūrvides attīstība.

Otrā virziena ietvaros tiek izvirzītas vairākas prioritātes: